《答蒋弘父会稽莫春见寄》
元代·吾丘衍

我有谢公志，游山好名山。尝时把酒醉风景，此心遂与烟云閒。

君游剡水春未还，东山石磴穷登攀。千花罗绮照春媚，百鸟喧哢娱心颜。

盘桓岩幽访禹迹，竹阴树影莓苔色。灵书久秘不可窥，飞空馀编竟谁识。

人间乐事风散烟，人生谁复能千年。黄金不铸子期寿，贤达每在希神仙。

长江隔烟水，江流几千里。我吟李句怀谢公，东山蔷薇花始红。

溪村酒熟琥珀味，诸君日日歌春风。王君东山士，襟期应可人。

传来白璧未酬价，光彩照耀梁台珍。石扉掩苍润，閒径荫美竹。

临风远寄江水音，可对春风为予读。

作者简介：吾丘衍（1272—1311）元代金石学家，印学奠基人。浙江开化县华埠镇孔埠人。一作吾衍，清初避孔丘讳，作吾邱衍，字子行，号贞白，又号竹房、竹素，别署真白居士、布衣道士，世称贞白先生，秉性豪放，左目失明，右脚痞跛，行动仍频有风度。嗜古学，通经史百家言，工篆隶，谙音律，书法以隶和小篆见长。洽印不为成法的固，印文用玉箸篆，圆润秀劲，著有《周秦石刻释音》、《闲居录》、《竹素山房诗集》、《学古编》等。《学古编》成书于大德庚子（13OO）年，卷一为《三十五举》，乃是我国最早研究印学理论的著述。次载《合用文籍品目》，尾系附录。